Matildis, comitissa Nivernensis, omnibus fidelibus salutem. Noverint universi quod Agnès, mater mea comitissa, dedit ecclesie Cisterciensi, pro salute anime patris mei Raimundi, in elemosinam perpetuam, XL solidos singulis annis in festivitate sancti Germani de custumis Vietelli persolvendos. Hanc donationem ego laudavi et confirmavi. Preterea pro salute anime patris mei predicti Raimundi, dedi in elemosinam perpetuam jam dicte ecclesie IX sol. a ministris Vietelliensibus de custumis Vietelli eadem festivitate persolvendos. Hos itaque centum solidos volo, concedo atque precipio ut abbatia Cisterciensis singulis annis in perpetuum accipiat de custumis ipsius Vietelli omni occasione remota in supradicta festivitate. Statui etiam quod si contigerit Vietellum ad desertitudinem devenire, isti c solidi ad Grinun, vel in redditibus de Grinun, annuatim memorate reddentur ecclesie. Hanc itaque elemosinam pro remedio anime mee, patris mei, predecessorum maritorumque meorum, dedi Cisterciensibus et concessi monasterio. Hoc laudaverunt filii mei Odo et Guillelmus, et Agnès et Ida. Quod ut ratum et inconcussum in perpetuum habeatur, sigilli mei impressione munivi. Hujus rei testes sunt Reinerius de Frolleis; Guido de Veneri; Osmundus, filius ejus; Simon de Vietel; Columbus prepositus Tornodori; Sylvester prepositus Crusei; Reinaudus clericus comitisse. Actum est hoc anno Verbi Incarnati M°C°LXX°IX°.